**CALENDARUL ETAPELOR PROIECTULUI ŞI**

**CRITERIILE DE PARTICIPARE ÎN CADRUL PROIECTULUI**

**„CES Recea – Consolidarea economiei sociale în Recea”, Contract POCU/449/4/16/128355**

 În luna septembrie 2019, **Comuna Recea** a semnat Contractul de Finanţare nr. 8569 aferent proiectului „CES Recea – Consolidarea economiei sociale în Recea”, Contract POCU/449/4/16/128355. Contractul de Finanţare a fost semnat între Ministerul Fondurilor Europene pe de-o parte şi Comuna Recea – Beneficiarul Proiectului alături de Partenerul Asociaţia Centrul de Inovare şi Dezvoltare Durabilă Nord-Vest pe de altă parte.

Proiectul este cofinanţat din Fondul Social European prin Programul Operaţional Capital Uman 2014-2020 şi se derulează pe o perioadă de 36 luni (12 septembrie 2019 – 11 septembrie 2022). Valoarea totală a proiectului este de 13.847.735,41 lei, din care valoarea confinanţării UE reprezintă 11.770.575,15 lei. Din aceştia, 9.685.200 lei vor fi alocaţi înfiinţării unui număr de 21 întreprinderi sociale. Prin aceste 21 întreprinderi sociale vor fi înfiinţate minim 105 de locuri de muncă. Întreprinderile sociale (structuri de economie socială – SES-uri) sunt o soluţie de viitor, sustenabilă pentru a combate sărăcia, a crea locuri de muncă incluzive, destinate persoanelor care aparţin categoriilor defavorizate.

**OBIECTIVUL GENERAL AL PROIECTULUI:**

Promovarea incluziunii sociale, combaterea sărăciei şi a oricărei forme de discriminare şi consolidarea capacităţii întreprinderilor de economie socială de a funcţiona într-o manieră auto-sustenabilă prin formare antreprenorială pentru 161 de persoane care doresc să înfiinţeze întreprinderi sociale în judeţul Maramureş, preponderent comuna Recea, dezvoltarea unui număr de 21 de întreprinderi sociale cu profil non-agricol şi crearea a minim 105 locuri de muncă.

**OBIECTIVE SPECIFICE**

* OS1. Dezvoltarea cunoştinţelor şi abilităţilor antreprenoriale în diferite domenii relevante pentru 161 persoane (şomeri, persoane inactive şi angajaţi) din judeţul Maramureş, preponderent Comuna Recea.
* OS2. Stimularea iniţiativelor antreprenoriale prin organizarea concursului de selectare a 21 de planuri de afaceri propuse spre finanţare, dezvoltarea eficientă şi sustenabilă a mediului de afaceri şi a economiei sociale prin înfiinţarea a 21 de întreprinderi sociale cu profil non-agricol în judeţul Maramureş, facilitate de furnizarea de servicii personalizate de consiliere antreprenorială, şi creşterea ratei de ocupare prin crearea a 105 noi de locuri de muncă.
* OS3. Promovarea inovării sociale şi crearea unor mecanisme de susţinere a mediului de afaceri în domeniul economiei sociale din judeţul Maramureş.

Proiectul vine să răspundă nevoilor judeţului, şi pune accent accent pe necesitatea înfiinţării întreprinderilor de economie socială, pe rolul esenţial al educaţiei şi formării noilor generaţii de întreprinzători, pe cultivarea spiritului antreprenorial în domeniul social, având prevăzute măsuri specifice pentru formarea, consilierea şi asistarea persoanelor care urmează să-şi înfiinţeze propria afacere în antreprenoriatul social. În urma participării la programul de formare antreprenorială, grupul ţintă de 161 de persoane – format din şomeri, persoane inactive (inclusiv studenţi), persoane angajate – va dobândi cunoştinţele necesare pentru a se putea integra/ reintegra pe piaţa muncii şi/ sau pentru a deveni întreprinzător în economia socială.

Cei 161 de beneficiari ai activităţilor proiectului vor parcurge un set de activităţi care vizează: furnizarea de programe de formare profesională, antreprenoriat social, depunerea planurilor de afaceri în cadrul unui concurs şi înfiinţarea a 21 de întreprinderi de economie socială în Regiunea Nord-Vest, judeţul Maramureş, cu precădere în comuna Recea – din care 18 vor fi localizate în mediul rural, precum şi creşterea ratei de ocupare, prin înfiinţarea a minim 105 locuri de muncă.

**CE ESTE ANTREPRENORIATUL SOCIAL?**

Antreprenoriatul social este o formă a antreprenoriatul în care întreprinderea socială înfiinţată este orientată spre rezolvarea unor probleme de natură socială şi pune pe primul plan reinvestirea profitului. Esenţa antreprenoriatului social constă în urmărirea îmbunătăţirii condiţiilor de viaţă şi oferirea de oportunităţi pentru persoanele dezavantajate sau care fac parte din categorii vulnerabile.

**ACTIVITĂŢILE PROIECTULUI**

A1. Înfiinţarea de noi întreprinderi sociale;

A2. Implementarea planurilor de afaceri şi monitorizarea funcţionării întreprinderilor sociale;

A3. Inovare în economia socială;

**CINE POATE PARTICIPA LA PROIECT ŞI CARE SUNT CONDIŢIILE DE ACORDARE A AJUTORULUI DE MINIMIS**

Proiectul se adresează persoanelor fizice, femei şi bărbaţi cu vârsta peste 18 ani, cu domiciliul în judeţul Maramureş, regiunea de Nord-Vest a ţării, cu precădere din comuna Recea, persoane care doresc să înfiinţeze întreprinderi sociale. Ca şi categorii şi dimensiunea acestora, grupul ţintă este format din persoane angajate, şomeri şi persoane inactive (inclusiv studenţi) – 161 persoane.

Identificarea, selectarea şi înregistrarea grupului ţintă se va realiza cu respectarea prevederilor Regulamentului nr. 679 din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date.

Activităţile previzionate sunt gândite astfel încât să atragă, să menţină şi să implice activ grupul ţintă în acţiunile ce urmează a fi derulate. Se vor monitoriza permanent activităţile în care este implicat grupul ţintă şi se va flexibiliza programul de instruire, consiliere antreprenorială în funcţie de disponibilitatea participanţilor. Se vor completa documentele necesare înscrierii în grupul ţintă. Înregistrarea şi participarea acestora la activităţile proiectului, va fi nediscriminatorie şi pe baza principiului ***primul venit, primul servit***. Astfel, primele 161 de persoane care respectă toate condiţiile de eligibilitate ale grupului ţintă, atât ca şi categorie, cât şi ca structură, vor fi înscrise în grupul tinta, în ordinea depunerii documentaţiei necesare înscrierii în grupul ţintă şi vor participa la activităţile de formare.

**ETAPA I a proiectului se desfăşoară în primele 12 luni de implementare:**

În prima etapă a proiectului se vor desfăşura activităţile: de înfiinţare a întreprinderilor sociale, de derulare a unui program de formare antreprenorială, de derulare a concursului de selectare a planurilor de afaceri şi de dezvoltare a capacităţii şi abilităţilor grupului ţintă în diferite domenii relevante. Persoanele selectate în grupul ţintă al proiectului vor beneficia de un curs acreditat ANC – Antreprenor în economia socială. Prin acest curs, participanţii îşi vor însuşi noţiuni de introducere în antreprenoriat (funcţii şi concepte de afaceri, comunicare şi etică antreprenorială, creativitate si inovare), realizarea studiului de fezabilitate; structura unui plan de afaceri si subiecte cheie pentru dezvoltarea acestuia, elaborarea planului de afaceri, gestionarea afacerii, elaborarea proiectului social al afacerii, gestionarea activităţii sociale, promovarea antreprenoriatului social.

După absolvirea cursului, persoanele doritoare vor finaliza – cu sprijinul experţilor din proiect – un plan de afaceri, şi îl vor depune în cadrul unui concurs. Concursul va beneficia de aportul unui juriu format din specialişti în domeniu şi va avea drept scop selectarea a 21 planuri de afaceri ce vor fi finanţate în cadrul proiectului, fiecare cu o sumă de până la 461.200 de lei. Din cele 21 planuri de afaceri selectate, 18 structuri de economie socială vor fi rurale şi 3 vor fi urbane.

În cadrul procesului de selecţie sunt eligibile şi persoane care nu au participat la cursurile de formare antreprenorială organizate în proiect, care deţin un certificat de absolvire a unui program de formare antreprenorială specifică: Antreprenor în economia socială – Cod COR 112032 sau Manager de întreprindere socială – cod COR 112036.

Toţi câştigatorii vor semna contracte de subvenţie care vor reitera obligaţiile acestora de implementare a planului de afaceri şi menţinere a sustenabilităţii locurilor de muncă şi a afacerii. Fiecare întreprindere de economie socială finanţată va dobândi un atestat de întreprindere socială în termen de maximum 4 luni de la semnarea contractului de subvenţie cu aceasta. Beneficiarul Proiectului – Comuna Recea şi Partenerul Asociaţia Centrul de Inovare şi Dezvoltare Durabilă Nord-Vest, vor verifica respectarea criteriilor de acordare a ajutorului de minimis prevăzute în Regulamentul 1407/2013.

Întreprinderile nou înfiinţate vor avea sediul social şi, după caz, punctul/ punctele de lucru în mediul urban sau rural, în judeţul Maramureş, preponderent comuna Recea. Fiecare beneficiar al ajutorului de minimis va trebui să angajeze, cel târziu la 3 luni de la semnarea contractului de subvenţie, 5 persoane care vor avea domiciliul sau reşedinţa în judeţul Maramureş, preponderent comuna Recea, în mediul urban sau rural.

Pentru a putea beneficia de sprijin, o întreprindere socială nou înfiinţată trebuie să fie formată din minimum 5 persoane, dintre care minimum 2 persoane trebuie sa aibă statut de angajat.

După înfiinţare, întreprinderile nou create trebuie să-şi continue activitatea pe durata implementării proiectului, pentru o perioadă de minimum 18 luni de la data obţinerii atestatului de întreprindere socială, la care se adaugă o perioadă minimă obligatorie de 6 luni de sustenabilitate ulterior finalizării implementării proiectului.

**ETAPA II a proiectului se desfăşoară în următoarele 24 luni de implementare:**

În această etapă, va avea loc implementarea planurilor de afaceri şi monitorizarea funcţionării întreprinderilor sociale şi activitatea de inovare în economia socială. După selectarea planurilor de afaceri câştigătoare, viitorii antreprenori vor fi spriiniţi în înfiinţarea şi demararea funcţionării întreprinderilor ce vor implementa planurile de afaceri cu ajutor de minimis, cu respectarea schemei de ajutor de minimis aprobată prin Ordinul MFE nr. 772/03.08.2018.

Acordarea acestei finanţări se va realiza în 2 tranşe, în baza unui contract de subvenţie, conform schemei de minimis din Ghidul Solicitantului – Condiţii Specifice 4.16, după cum urmează: sub formă de avans, reprezentând maxim 50% din valoarea solicitată de către întreprinderea socială eligibilă prin planul de afaceri iar diferenţa de 50% se va acorda condiţionat de realizarea unor indicatori predefiniţi (număr de locuri de muncă create, prezentarea dosarului complet de decont pentru investiţiile realizate din avans, realizarea completă a planului de investiţii).

Toate entităţile de economie socială înfiinţate vor fi reunite în cadrul unui Cluster de economie socială, a cărui activitate va fi concentrată pe dezvoltarea unui mediu de echitate socială şi revigorarea mediului socio-economic. Clusterul va fi un parteneriat între noi structuri de economie socială înfiinţate în proiect şi actori publici cu rol de catalizator în cadrul asocierii, care să funcţioneze în parteneriat

**Documentele necesare înscrierii la cursurile de formare profesională oferite prin proiect, sunt următoarele:**

* carte de identitate;
* certificat de naştere;
* certificat de căsătorie (după caz);
* diplomă sau adeverinţă de studii (cea mai recentă);

Toate documentele se vor transmite, la adresa de email: primariareceaces@gmail.com, iar pentru mai multe informaţii, vă rugam să ne contactaţi la adresele:

|  |  |
| --- | --- |
| **Comuna Recea** | **Asociaţia Centrul de Inovare şi Dezvoltare Durabilă Nord-Vest** |
| Tel/Fax: 0262 287 240/0262 287 555Email: primariareceaces@gmail.com | Tel:Fax: 0362 800 401Email: office@cidd.ro |